**SAOPĆENJE ZA JAVNOST**

Predstavnici Federalnog zavoda za statistiku su dana 09.03.2016. godine prisustvovali sjednici Centralnog popisnog biroa, na kojoj je razmatran Prijedlog jedinstvenog programa za obradu popisne građe popisa stanovništva, domaćinstava i stanova u Bosni Hercegovini 2013. godine.

Iako je sjednica trajala tri i po sata nije došlo do usvajanja predloženog dokumenta, niti je bilo približavanja stavova po spornim pitanjima.

Federalni zavod za statistiku je iskazao svoj pozitivan stav o prihvatanju dokumenta predloženog od strane Agencije za statistiku BiH, a koji je urađen u skladu sa preporukama IMO tima.

Obzirom da svi članovi Centralnog popisnog biroa nisu prihvatili predloženi dokument dogovoreno je da se ulože dodatni napori statističkih institucija kako bi se najkasnije do 14.03.2016. godine, za kada je zakazana naredna sjednica Centralnog popisnog biroa, usaglasio Prijedlog jedinstvenog programa za obradu popisne građe popisa stanovništva, domaćinstava i stanova u Bosni Hercegovini 2013. godine.

Federalni zavod za statistiku

Sarajevo, 09.03.2016.godine